בשנות האלפיים, הוא כתב בקביעות שירים בכתב העת האינטרנטי "חדשות בן עזר" בעריכת הסופר אהוד בן עזר, בכתב העת בגלל, ובמדור "יוסי גמזו - לחכימא בגמיזא" באתר של נילי דגן, וקטע שירי שלו הוקרא בתחילת תוכנית הרדיו של משה טימור ברשת ב' מדי ליל שבת.
עין החורש
עֵין הַחוֹרֵשׁ הוא קיבוץ המשתייך לתנועת הקיבוץ הארצי השומר הצעיר ונמצא בעמק חפר, כשישה ק"מ מדרום-מזרח לחדרה.
לפי אתר הקיבוץ, בקיבוץ יש אוכלוסייה של 650 נפש ושטחו כ-3,000 דונם.
היסטוריה.
קיבוץ עין החורש נוסד בשנת 1929 במושבה חדרה, על ידי בוגרי "השומר הצעיר" מפולין, ובהמשך הצטרפו אליו בוגרי "השומר הצעיר" מבלגיה. בשנת 1931 עלה לקרקע על אדמות עמק חפר מדרום-מזרח לחדרה. השם "עין החורש" בטעות יסודו: זהו תרגום מוטעה של השם הערבי לאזור "ואדי חווארית". ה"חווארית" במקרה זה אינו בא מהפועל לחרוש בערבית, אלא זהו שמו של שבט נוודים שהגיע בסוף המאה ה-19 מסודאן.
עין החורש היה ראשון הקיבוצים בעמק חפר וראשון היישובים היהודיים בעמק חפר המזרחי. פרנסת היישוב היא על החקלאות והתעשייה:
ביישוב נמצא גם בי"ס תיכון אזורי, מעיין שחר, וכן כמה מפעלים זעירים לנוי, מזכרות ועוד. יש בו בריכת שחייה משוכללת ואולם ספורט אזורי. בתחום התרבות מצוי בקיבוץ אולם מופעים, שאל במתו מגיעים הגופים המוזיקליים בארץ, וכן להקות תיאטרון מחול ותיאטרון לילדים.
היישוב הוא חלק ממועצה אזורית עמק חפר.
דיג'ימון
דיג'ימון (ביפנית: デジモン, באנגלית: Digimon) היא סדרת אנימה יפנית פופולרית ששודרה לאורך 9 עונות, בשנים 1999–2022. השם "דיג'ימון" מורכב משתי מילים: "דיג'י" (קיצור של המילה האנגלית "דיג'יטל", כלומר, דיגיטלי) ו"מון" (קיצור של "מונסטר", מפלצת) ומשמעותו "מפלצת דיגיטלית" או "מפלצות דיגיטליות".
בישראל, העונה הראשונה של הסדרה החלה את שידוריה בשנת 2000, בערוץ הראשון. העונה השלישית והרביעית שודרו בישראל בערוץ ג'טיקס במהלך העשור הראשון של המאה ה-21. לאחר סיום העונה הרביעית שודרה הסדרה בשידורים חוזרים מהעונה הראשונה עד הרביעית. אף שודר בארץ בטלוויזיה אחד מסרטי האנימה שלה. מאז, משודרות בערוץ זום כל העונות, כולל החמישית והשישית, שדובבו במיוחד לכבוד החייאת השידור של הסדרה בישראל.
במרץ 2020 עלתה ביפן מהדורה מחודשת שהיא אתחול של העונה הראשונה, Digimon Adventures, עם כל הדמויות הישנות בשינויים והתאמות לעידן הנוכחי ובשינויי עלילה מהותיים. פרקי העונה משודרים כיום ביפן ויועלו בארצות הברית בהמשך. העונה התקבלה בהתלהבות רבה בקרב מעריצי דיג'ימון הוותיקים והחדשים כאחד.
תקציר העלילה.
הסדרה הראשונה - מפלצות דיגיטליות.
הסיפור של העונה הראשונה, מתחיל כששבעה ילדים מבלים במחנה קיץ: טאי, מאט, איזי, ג'ו, סורה, מימי וטי-קיי - אחיו הקטן של מאט. לפתע נופלים מהשמיים מכשירים משונים הנקראים דיג'יכלים, ובאותו הרגע הם מועברים לעולם אחר, העולם הדיגיטלי. שם הם פוגשים בדיג'ימונים, שבעה יצורים קטנים וצבעוניים - אחד לכל ילד. מאוחר יותר מגלים הילדים שהם דיג'יגורלים ותפקידם הוא להציל את שני העולמות, העולם שלהם, ה"אמיתי", והעולם הדיגיטלי, מדיג'ימונים רעים אשר מנסים להרוס את העולמות. באמצעות הדיג'יכלים, כל אחד מהדיג'ימונים של הילדים יכול להתפתח (דיג'יגדול) ולהפוך להיות יצור גדול וחזק יותר. לאחר שהסכנה חולפת, הדיג'ימונים חוזרים לגודלם המקורי. במהלך שהותם בעולם הדיגיטלי, הילדים מגלים תגים וסמלים, המייצגים, כל סמל, תכונה אחרת אופיינית לאחד הילדים. כך למשל טאי זוכה בסמל האומץ, ואילו מאט חבירו-יריבו זוכה בסמל החברות. בעזרת הסמלים, והפגנה של אותה תכונה רלוונטית, הדיג'ימונים יכולים לגדול לשלב גבוה אפילו יותר. במהלך הסדרה הם מגלים שיש דיג'יגורל שמיני ובשביל למצוא אותו הם חוזרים לעולם הרגיל, בסוף מסתבר שהדיג'יגורל השמיני היא קארי, אחותו הקטנה של טאי.
הסדרה השנייה - מפלצות דיגיטליות 2.
בעונה השנייה, בסוף 2002, כעבור ארבע שנים מאז ששמונת הדיג'יגורלים הישנים הביסו את הרוע והצילו את שני העולמות, שוב יש בעיות בעולם הדיגיטלי, ושניים משמונת הדיג'יגורלים הישנים, טי-קיי וקארי, ודיג'יגורלים חדשים - דאיסוקה (דייוויס) מוטומיה, מיאקו (יולי) אינואי, איורי (קודי) הידא וקן איצ'יוצ'י (שבהתחלה היה הרע בסיפור) יוצאים להציל את העולם מחדש. טי. קיי וקארי הם כעת בגיל בו היו אחיהם הגדולים בעונה הקודמת ואיזי, שהיה אחד מהשמונה הדיג'יגורלים בעונה הראשונה, מהווה בעונה זו גורם משמעותי, אך לא מרכזי. חמשת הדיג'יגורלים האחרים מופיעים גם הם, אך שוב אינם הגיבורים, ואת מקומם ואת מקומו של איזי תופסים ארבעת הילדים החדשים. לכל אחד משלושת הילדים החדשים יש שני סמלים והדיג'ימון שלהם יכול לגדול בשתי צורות שונות. כמו כן, יש זוגות דיג'ימונים שיכולים לבצע גדילה משותפת ולהפוך להיות ייצור אחד חזק במיוחד.
הסדרה השלישית - טיימרס.
בעונה השלישית מתוארת מציאות חיים בה הדיג'ימונים הם סדרת טלוויזיה ומשחק פופולרי שילדים רבים עוסקים בו. כל אחד מהגיבורים קיבל את השותפות עם הדיג'ימון בדרך אחרת. ילד בשם טאקטו מרטסוקי מצייר ציור של דיג'ימון, שהוא המציא, וקורא לו גילמון. גילמון מתגשם למציאות, איכשהו, מיד לאחר שטאקטו מקבל דיג'יכלי. אבל הוא לא הדיג'יגורל היחיד, יש גם את הנרי וונג, והדיג'ימון שלו טריירמון שיצא ממשחק המחשב אחרי שהנרי התיש אותו, ויש גם את ריקה נונאקה, והדיג'ימונית שלה, ריינמון שבחרה בה אחרי שריקה זכתה בסגנות הטורניר. בהמשך הם פוגשים גם את ריו - דיג'יגורל נוסף. בתחילה הם יכולים לדיג'יגדול רק בעזרת דיג'ימון זרז בשם קאלומון, שאיכשהו תמיד שם כשצריכים אותו, אבל ברגע שהדיג'ימונים מתרגלים להתפתחות מסוימת הם לא זקוקים לזרז יותר. הם צריכים להציל את העולם מכוח של תוהו ובוהו בשם די ריפר, והם נעזרים ביוצרי הדיג'ימונים וארגון ממשלתי סודי בשם היפנוס. טאקטו, הנרי, ריקה וריו יכולים להשתלב עם הדיג'ימונים לדיג'ימונים חזקים יותר ובצורה זו הם משיגים את הכוח להילחם בדי-ריפר. סדרה זו מאופיינת, בין השאר, בשאלת החיים של הדיג'ימונים, שהם בעצם תוכנות מחשב, כאשר התשובה המוצעת בסופו של דבר היא, כי אין הבדל בין נתונים דיגיטליים לדי. אן. איי. חיים הם חיים.
הסדרה הרביעית - פרונטיר.
בעונה הרביעית, בניגוד לשלוש העונות הקודמות, הילדים (הדיג'יגורלים) עצמם יכולים להפוך לדיג'ימונים (טאקויה - אגונימון שזהו כוח האש, קוג'י - לובּומון כוח האור, זואי - קאזמון כוח האוויר, ג'יי.פי - ביטלמון כוח הברק, טומי - קוממון כוח הקרח). ישנו נבחר נוסף, בשם קואיג'י - לואומון שזהו החושך, (היה הרע בסיפור) נמצא בעולם הדיגיטלי רק ברוחו. הופרד מאחיו התאום קוג'י כשהיה קטן, על ידי אביהם. ביחד, הם נלחמים כדי לשחרר את העולם הדיגיטלי משלטון הטרור של צ'ארובימון, אבל אז הם מגלים שבעצם צ'ארובימון נשלט על ידי דיג'מון ששמו לוסימון, ש-10 השומרים האגדים לכדו באפלה בעבר, והם צריכים לנצח את לוסימון כדי להציל את העולם האמיתי (בו חיים בני האדם) ואת העולם הדיגיטלי. הסדרה מתחלקת לשני חלקים: האחד - היחסים בין בני החבורה, והשני - זה שעוקב אחר אויביהם המתחזקים של החבורה, והקרבות בין הטוב לרע.
זאת העונה היחידה שבא העלילה מתרחשת רק בעולם הדיגיטלי מהפרק הראשון ועד האחרון.
הסדרה החמישית - יחידה דיגיטלית.
ב-2 באפריל 2006, הוציאה החברה היפנית לאור את העונה החמישית של דיג'ימון (הנקראת גם "Digimon Savers"), בעונה זו מופיעים 3 בני נוער: מאסארו 'מרקוס' דאימון, תומא 'תומאס' ה. נורסטיין ויושינו 'יושי' פוג'יאדה. הדיג'ימון אגומון הוא השותף של מרקוס, ועוד שני דיג'ימונים חדשים בשם ללמון, השותפה של יושי, וגאומון, השותף של תומאס מופיעים גם הם בעונה, במהלך העונה ישנו רשע מאוד חזק, דיג'ימון ששמו מרוקימון (מרקורימון, בגרסה היפנית) והוא דיג'ימון ברמת מגה.
העונה החמישית סיימה את שידוריה ביפן בסוף מרץ 2007, ושודרה בארצות הברית בדיבוב אנגלי בסתיו של אותה השנה בשם "דיג'ימון - יחידה דיגיטלית" (באנגלית: Digimon Data Squad).
הסדרה משודרת בישראל בזום החל מ-16 בפברואר 2014.
הסדרה השישית - פיוז'ן.
ב-6 ביולי 2010, הוציאה חברת BANDAI לאור את העונה השישית של דיג'ימון הנקראת "Digimon Xros Wars", בעונה זו מופיעים שישה דיג'יגורלים (הנקראים בעונה הזו "גנרלים"): מייקי 'טאיקי' קודו הגיבור של הסדרה, אנג'י 'אקארי' הינוטו, ג'רמי 'זנג'ירו' טסורוגי, ננה אמאנו, יואן 'יו' אמאנו (המוכר גם כאחיה הקטן של ננה) וכריסטופר 'קיריהא' אאונומה.
לסדרה קיימים 79 פרקים הבנויים משלושה חלקים. לחלק הראשון ישנם 30 פרקים, לחלק השני 24 פרקים ולחלק השלישי 25 פרקים.
שני החלקים הראשונים של הסדרה נרכשו על ידי חיים סבן, ולפי הדיבוב האמריקאי נקראת Digimon Fusion.
בארצות הברית הסדרה שודרה בערוץ ניקלודיאון האמריקאי החל מ-7 בספטמבר 2013.
הסדרה החלה את שידוריה בישראל מאז 13 בנובמבר 2014 בערוץ זום (ZOOM) ושמה בעברית הוא "דיג'ימון פיוז'ן" (תעתוק של השם האמריקאי).
בעונה זו הדיג'יגורלים הם בעלי מטעני איחודים ומשתמשים בצירוף "דיג'-איחוד" על מנת לאחד את הדיג'ימונים שברצונם לאחד.
הסדרה השביעית - מפלצות היישומון.
ב-1 באוקטובר 2016 עלתה לאוויר ברשת היפנית TXN העונה השביעית של דיג'ימון. העונה מתרחשת בעתיד בשנת 2045. שבמרשתת, בגלל ההתקדמות הטכנולוגית, דיג'ימונים מיוחדים בשם "אפמונים" או "מפלצות היישומון" אשר נולדים כיישומונים בטלפונים ניידים.
הסדרה השמינית - הרפתקאות דיג'ימון 2020.